HR
L 52/16
Službeni list Europske unije
20.2.2023.
PRILOG III.
Informacije koje mora sadržavati službeni plan cijepljenja DIO 1.
1.
Držane životinje (a) opis i rezultati procjene provedene u skladu s Prilogom II., uključujući epidemiološku situaciju i druge relevantne informacije na temelju kojih je provedena procjena; (b) glavna svrha i ciljevi odabrane strategije i službenog plana cijepljenja; (c) detaljan geografski opis područja cijepljenja na kojem se treba provesti cijepljenje te lokacija objekata u kojima se drže životinje koje treba cijepiti, ako su te informacije dostupne i ako je primjenjivo, uključujući zemljovide; (d) ako je relevantno, detaljan geografski opis područja oko područja cijepljenja te lokacija objekata u kojima se drže životinje vrsta s popisa, ako su te informacije dostupne, uključujući zemljovide; (e) broj objekata u kojima se drže životinje vrsta s popisa koji se nalaze na području cijepljenja i broj objekata u kojima se mora provesti cijepljenje, ako taj broj nije isti; (f)
procijenjeni broj držanih životinja vrsta s popisa koje treba cijepiti, njihove kategorije i, ako je relevantno, njihova starost;
(g) predviđena krajnja uporaba cijepljenih životinja i proizvoda; (h) kategorije životinja koje su izuzete od obveze cijepljenja i razlog za izuzimanje; (i)
postupci primjene cjepiva i sustav za nadzor nad primjenom cjepiva;
(j)
predviđeno trajanje cijepljenja, od početka cijepljenja do završetka nadziranja koje se provodi nakon cijepljenja;
(k) sažetak svojstava cjepiva, uključujući naziv proizvoda i naziv proizvođača, i načini primjene; (l)
informacija upotrebljava li se cjepivo u skladu s člankom 110. stavkom 2.
Uredbe (EU) 2019/6;
(m) podaci o pojačanom kliničkom i laboratorijskom nadziranju iz članka 9. stavka 1. točke (c) i članka 10. stavka 2. točke (b); (n) higijenska i biosigurnosna pravila koja treba primjenjivati; (o) sustav vođenja evidencije cijepljenja; (p) ograničenja premještanja cijepljenih životinja i proizvoda od tih životinja i druge mjere za umanjivanje rizika koje treba provesti radi kontrole mogućeg širenja bolesti te njihovo trajanje, pored onih utvrđenih ovom Uredbom; (q) informativna kampanja za informiranje subjekata i javnosti o cijepljenju, uključujući o sigurnosti proizvoda životinjskog podrijetla od cijepljenih životinja vrsta s popisa za prehranu ljudi; (r) druge informacije koje nadležno tijelo smatra primjerenima situaciji.